ครม.เตรียมพิจารณาปรับสัดส่วนวงเงินเดิมในโครงการบ้านล้านหลัง และกำหนดเกณฑ์ประเมินราคาเรือที่ประสงค์นำออกนอกระบบ แก้ปัญหาตามระบบไอยูยู
ครม.เตรียมพิจารณาปรับสัดส่วนวงเงินเดิมในโครงการบ้านล้านหลัง และกำหนดเกณฑ์ประเมินราคาเรือที่ประสงค์นำออกนอกระบบ แก้ปัญหาตามระบบไอยูยูการประชุมคณะรัฐมนตรีวันนี้ 22 มกราคม 2562 ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานการประชุม กรมการค้าภายใน กระทรวงพาณิชย์ จะเสนอให้ที่ประชุมคณะรัฐมนตรี พิจารณาทบทวนบัญชีสินค้าและบริการควบคุม ประจำปี 2562 ตามที่ พ.ร.บ.ว่าด้วยราคาสินค้าและบริการ พ.ศ.2542 กำหนดให้ต้องทบทวนทุกปี โดยในปีนี้จะเสนอให้ ครม.พิจารณาบัญชีสินค้าและบริการควบคุม 52 รายการ ลดลงจากปี 2561 ที่มี 54 รายการขณะที่พลเอก ฉัตรชัย สาริกัลยะ รองนายกรัฐมนตรี เตรียมเสนอ การกำหนดเกณฑ์การประเมินราคาเรือตามสภาพความเป็นจริงของเรือที่ประสงค์นำออกนอกระบบ เพื่อการจัดการทรัพยากรประมงทะเลที่ยั่งยืนเสนอ เบื้องต้นคาดว่าจะใช้วงเงินประมาณ 600 ล้านบาท จ่ายชดเชยการนำเรือประมงออกนอกระบบ 570 ลำ ที่แจ้งความประสงค์ไว้กับกรมประมงไว้เรียบร้อยแล้ว ซึ่งเป็นเรือประมงที่ไม่สามารถออกทำประมง ตั้งแต่เริ่มมีการแก้ไขปัญหาไอยูยูตั้งแต่ปี 2558 เพราะไม่มีใบอนุญาตประมงด้านธนาคารอาคารสงเคราะห์ เตรียมเสนอ ครม.ผ่านกระทรวงการคลังในการปรับสัดส่วนวงเงินเดิมในโครงการบ้านล้านหลัง จำนวน 50,000 ล้านบาท โดยให้มีสัดส่วน สินเชื่อสำหรับผู้ที่มีรายได้ต่ำกว่า 25,000 บาทต่อเดือน เป็นวงเงิน 40,000 ล้านบาท อัตราดอกเบี้ยร้อยละ 3 คงที่ 5 ปี และสินเชื่อสำหรับผู้ที่มีรายได้เกิน 25,000 ต่อเดือน เป็นวงเงิน 10,000 ล้านบาท อัตราดอกเบี้ยร้อยละ 3 คงที่ 3 ปี เพื่อให้เพียงพอต่อความต้องการของกลุ่มประชาชนที่ต้องการที่อยู่อาศัยในราคาไม่เกิน 1 ล้านบาท ธนาคารจะต้องขอคณะรัฐมนตรีอนุมัติงบประมาณในการชดเชยอัตราดอกเบี้ยอีกราว 800 ล้านบาทกระทรวงการคลัง เสนอมาตรการภาษีเพื่อสนับสนุนการบริจาคให้แก่กองทุนเพื่อความเสมอภาคทางการศึกษา มาตรการทางภาษี เพื่อส่งเสริมการดำเนินการโครงการภาคี สนับสนุนป่าชุมชนลดโลกร้อนกระทรวงคมนาคม เสนอขอทบทวนมติคณะรัฐมนตรี เรื่อง การปรับโครงสร้างหนี้ต่างประเทศ สำหรับโครงการรถไฟฟ้าสายสีม่วง ช่วงบางใหญ่-บางซื่อ ของการรถไฟฟ้าขนส่งมวลชนแห่งประเทศไทยกอ.รมน. เสนอ การปรับปรุงการยุบเลิกตำแหน่งและการเกลี่ยอัตรากำลังข้าราชการพลเรือน ประจำ กอ.รมน.